Fotosayohat: Chortoq shifobaxsh mineral suvi qayerda ishlab chiqariladi?

Barchaga ma'lumki, mineral suv inson organizmi uchun foydali xususiyatlarga ega hisoblanadi. Ayrim insonlar gazli mineral suvlarni iste'mol qilishni xush ko‘radi. Shu o‘rinda o‘z-o‘zidan savollar tug‘iladi: Biz gazli suv tanlovida adashmaymizmi? O‘zbekistonda ham salomatlik uchun foydali bo‘lgan tabiiy ma'danli suv mavjudmi?
Albatta, tabiiy manba orqali olingan suv odatiy ichimlik suviga nisbatan o‘zida barcha shifobaxsh xususiyatlarni saqlab qoladi. O‘zbekistonning Namangan viloyatida esa mana shunday foydali sifatlarga ega ma'danli suv ishlab chiqarilmoqda.


Xo‘sh, Chortoq mineral suvining afzallik jihati nimada? Gazli ichimlik qayerda va qanday sharoitda ishlab chiqariladi? Aynan shu savollarga batafsil javob olish maqsadida KUN muxbiri bir guruh matbuot xodimlari bilan birga Namangan viloyatining Chortoq dam olish hududiga tashrif buyurdi. Bu yerda jurnalistlar uchun maxsus  press-tur tashkil etildi.


Sayohat davomida OAV xodimlari mutaxassislar tomonidan Chortoq mineral suvining inson organizmi uchun foydali xususiyatlari haqida bilib olishdi. Shuningdek, suvni shisha idishlarga quyish, filtratsiya va zararsizlantirish jarayonlariga guvoh bo‘lishdi.

Aleksey Tudakov, “Chortoq Mineral Water” kompaniyasining rahbari:
“Biz mazkur shifobahsh suvning tozalash jarayonini har bir bosqichiga katta e'tibor, mas'uliyat bilan qaraymiz. Ayni paytda idishning yangi dizayni yanada mukammal ko‘rinishga ega: u yashil rangli va kuchli quyosh nurlari va boshqa tashqi salbiy ta'sirlardan himoyalangandir. Har bir xonadonning dasturxonida foydali xususiyatlarga boy bo‘lgan Chortoq suvining turishini tavsiya qilaman. Zero, salomatlikni asrash – o‘z qo‘limizdadir.”

Mineral suv qayerdan olinadi?
Chortoq — qariyb yarim asrlik tarixga ega mineral suv brendidir. Ichimlik suvini olish maqsadida 507 metr chuqurlikda 32-raqamli quduq ochilgan. Mazkur quduqda oddiy ichimlik suvi o‘rniga subtermal (+30oS) xlorid-sulfat-natriy tarkibiga ega mineral suv borligi aniqlandi. Quduqdan olingan mineral suv ikki marotaba faol ko‘mir bilan tozalanadi, keyin uch bosqichda turli xil aralashmalardan xalos etiladi. So‘ngra ultrabinafsha nurlari bilan zararsizlantiriladi va uglevod ikki oksidi bilan boyitiladi. 

Qayerda ishlab chiqariladi?
Buncra BV (Gollandiya) kompaniyasi va mahalliy ta'sischilarning sarmoyalari ko‘magida topilgan mineral suv manbayi asosida zavod qurishga qaror qilindi. Chortoq suvi, endilikda, 2016 yilda qurilib foydalanishga topshirilgan yangi yuqori texnologik zavodda ishlab chiqariladi. Soatiga 4 ming dona 0,5 litrlik shisha idishni qadoqlash quvvatiga ega ushbu zavodda 46 kishi faoliyat yuritadi. Chortoq Mineral Water MChJ qo‘shma korxonasi mineral ichimlik suvini ishlab chiqarishga ixtisoslashgan yuqori talablarga javob beruvchi JK Engineering Co., Ltd. (Janubiy Koreya) uskunalari bilan jihozlangan.

Chortoq’ning foydali xususiyatlari qanday?
Bu suv oshqozon-ichak tizimi, jigar, o‘t pufagi yo‘llari, oshqozonosti bezi hamda qandli diabet kabi xastaliklarni davolashda keng qo‘llaniladi.
Bundan tashqari, Chortoq suvi og‘iz bo‘shlig‘i, qizilo‘ngach va oshqozonga mexanik, termal va kimyoviy ta'sir ko‘rsatadi. Shu tariqa oshqozon shirasi ajralishini yaxshilaydi.

Ma'danli suvning ta'siri uning tarkibiga kiruvchi kimyoviy elementlar va birikmalar (tuzlar va ionlar) tarkibi bilan belgilanadi. Chortoq shifobaxsh ichimlik suvini ham chanqoq qondirishda, ham uy sharoitida kasallikni davolash maqsadida ishlatish mumkin. 

Shifobaxsh ma'danli suv shifokorlar tomonidan tavsiya etilganda bir necha omil hisobga olinadi: bemorning umumiy holati, kasallikning kechishi va xususiyatlari, oshqozon shirasitarkibidagi kislota miqdori.  32-sonli quduqning suvi tana vaznining har 3,5-4 ml hisobidan kuniga uch mahal buyuriladi (150-250 ml). Mineral suvni 50-100 ml miqdorida icha boshlab, dozani 2-3 kun davomida normaga yetkazish lozim. 

Nima uchun yashil shisha idishda qadoqlanadi?
Chortoq Mineral Water MChJ QK mineral suvni Yevropa standartlariga mos tarzida shisha idishlarga qadoqlab chiqarishni yo‘lga qo‘ydi. Ayni paytda idishning yangi dizayni yanada mukammal ko‘rinishga ega bo‘ldi. Uning aynan yashil rangli shisha idishga quyilishi sababi suvni  kuchli quyosh nurlari va boshqa tashqi salbiy ta'sirlardan himoyalash uchundir. Bundan tashqari, suv o‘z minerallarini uzoq vaqtgacha yo‘qotmaydi. Hattoki, gollandiyalik olimlar ham  Chortoq suvini har kuni ichish kerakligini tavsiya qilmoqda.

Bugungi sayohatimiz davomida o‘zimizda ham jahonga mashhur Perrier, Borjomi kabi shifobaxsh, mineral suvlar ishlab chiqarilayotganidan mamnun bo‘ldik. Bunday tabiiy manbalarning O‘zbekiston bozorida kirib kelishi hamyonbop narxlari bilan  aholining shifobaxsh suvga bo‘lgan ehtiyojini osongina qondiradi. Shuningdek, Chortoq Mineral Water MChJ QK faoliyatining kengayishi natijasida ko‘plab yangi ish o‘rinlari paydo bo‘ldi.

Sayt: www.chortoq.com
Telefon: +99899 887 05 55
Elektron pochta: info@chartaq.uz